recursal/SuperWikiNEXT-32B huggingface dataset:
**พรรคอาโจมา** (Acoma Party ภาษาอินโดนีเซีย: Partai Acoma) เป็นพรรคคอมมิวนิสต์พรรคหนึ่งในอินโดนีเซีย พัฒนามาจากกองกำลังคอมมิวนิสต์รุ่นหนุ่มที่รู้จักในชื่อย่อว่าอาโจมา และได้เปลี่ยนมาใช้ชื่อพรรคอาโจมาในวันที่ 8 สิงหาคม พ.ศ. 2495 ผู้นำพรรคคืออิบนุ ปารนา

อาโจมาพัฒนาขึ้นมาในฐานะกลุ่มคอมมิวนิสต์ของคนหนุ่มที่รวมตัวกันตั้งแต่เดือนมิถุนายน พ.ศ. 2492 และไม่ประสงค์จะรวมเข้ากับพรรคคอมมิวนิสต์อินโดนีเซีย ส่วนใหญ่เป็นที่สนับสนุนตัน มะละกา อาโจมากลายเป็นส่วนหนึ่งของขบวนการประชาชนปฏิวัติที่สนับสนุนตัน มะละกา ในทางการเมือง พรรคอาโจมามีความใกล้เคียงกับพรรคมูร์บา มีกองทหารของอาโจมาบางคนเข้าร่วมกับพรรคคอมมิวนิสต์เช่น ซีดิก เกิรตาปาตี พรรคอาโจมาเป็นสมาชิกส่วนน้อยของสหภาพกรรมกรอินโดนีเซีย พรรคนี้สามารถถ่วงเวลาไว้ได้ 2 ปี ก่อนที่สหภาพดังกล่าวจะรวมเข้ากับองค์กรกรรมกรที่นำโดยพรรคคอมมิวนิสต์

ในการเลือกตั้ง พ.ศ. 2498 พรรคอาโจมาได้คะแนนเสียง 0.2% มีอิบนุ ปารนาเพียงคนเดียวที่ได้รับเลือก ในสภาร่างรัฐธรรมนูญ พรรคนี้สนับสนุนเศรษฐกิจแบบสังคมนิยม ในช่วง พ.ศ. 2493 พรรคอาโจมาได้เริ่มติดต่อกับกลุ่มทรอตสกี ในการประชุมครั้งที่ 4 ใน พ.ศ. 2499 ปารนาได้เข้าร่วมในการประชุมระดับนานาชาติ จนเดือนกุมภาพันธ์ พ.ศ. 2502 จึงถูกจับกุม
พรรคนี้ถูกคว่ำบาตรใน พ.ศ. 2508  และกลายเป็นเป้าหมายจับกุมในยุคระเบียบใหม่ของซูฮาร์โต อิบนุ ปารนาถูกฆ่าระหว่าง พ.ศ. 2508 - 2509

อ้างอิง
-------

1. ↑  *Intercontinental press, Volume 5*
2. 1 2  Alexander, Robert J. *International Trotskyism, 1929-1985: A Documented Analysis of the Movement*. Durham: Duke University Press, 1991. p. 534
3. ↑  Malaka, Tan, and Helen Jarvis. *From Jail to Jail*. Monographs in international studies, no. 83. Athens, Ohio: Ohio University Center for International Studies, 1991. p. cxliii
4. ↑  Gunn, Geoffrey C. *New World Hegemony in the Malay World*. Lawrenceville, NJ: Red Sea Press, 2000. pp. 48-49
5. ↑  Feith, Herbert. *The Indonesian Elections of 1955*. Interim Report Series. Ithaca, N.Y.: Modern Indonesia Project, Southeast Asia Program, Dep. of Far Eastern Studies, Cornell Univ, 1957. p. 60
6. ↑  Hindley, Donald. *Communist Party of Indonesia, 1951-1963*. [S.l.]: University of California Press, 1964. p. 165
7. ↑
8. ↑  Gunn, Geoffrey C. *New World Hegemony in the Malay World*. Lawrenceville, NJ: Red Sea Press, 2000. p. 58
9. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-06-09. สืบค้นเมื่อ 2014-11-23.
สำหรับตำราเรียนโบราณของไทย ดูที่ จินดามณี (ตำรา) สำหรับโบสถ์พราหมณ์บูชาพระพิฆเนศ ดูที่ จินตามณีมนเทียร (เถอูร์) สำหรับเมืองในประเทศอินเดีย ดูที่ จินตามณี (รัฐกรณาฏกะ)
จิตกรรมจากคริสต์ศตวรรษที่ 14 สมัยโครยอ แสดงภาพพระกษิติครรภโพธิสัตว์ถือจินตามณี (ละเอียด)
**จินตามณี** (สันสกฤต; เทวนาครี: चिंतामणि; จีน: 如意寶珠; พินอิน: *Rúyì bǎozhū*; โรมาจิ: *Nyoihōju*) หมายถึงรัตนชาติที่สามารถประทานพรให้สมหวังได้ ปรากฏในธรรมเนียมต่าง ๆ ของทั้งศาสนาพุทธและศาสนาฮินดู บ้างเปรียบจินตามณีกับหินนักปราชญ์ในวิชาเล่นแร่แปรธาตุของตะวันตก

ในคติศาสนาพุทธเชื่อว่าผู้ครอบครองจินตามณีคือพระโพธิสัตว์สององค์ พระอวโลกิเตศวร และ พระกษิติครรภะ ในจารีตทิเบตปรากฏจินตามณีอยู่บนหลังของม้าวายุในธงสวดมนต์ของทิเบต. และปรากฏอยู่ในครอบครองของพระพุทธเจ้าองค์ต่าง ๆ

ในศาสนาฮินดูมักปรากฏเชื่อมโยงกับพระวิษณุและพระคเณศ หากปรากฏในครอบครองของพระวิษณุจะเรียกว่ากาวสตูภมณี (Kaustubha Mani) หรือหากปรากฏบนหน้าผากของนาคจะเรียก นาคมณี (Naga Mani) ใน *โยควสิสถะ* ซึ่งเขียนขึ้นในราวคริสต์ศตวรรษที่ 10 มีบรรยายถึงเรื่องราวของจินตามณี ส่วน *วิษณุปุราณะ* มีการเอ่ยถึง "สยมันตกามณี" ซึ่งเป็นมณีที่จะนำความรุ่งโรจน์มาแก่ผู้ถือครอง

คิชโชเต็งหรือพระลักษมีในคติญี่ปุ่นและชินโตมักปรากฏถือจินตามณีในมือเช่นกัน

อ้างอิง
-------

1. ↑  Guénon, René (2004) [1962]. *Symbols of Sacred Science*. Sophia Perennis, USA. ISBN 0-900588-78-0. p. 277
2. ↑  R. A. Donkin, *Beyond price: pearls and pearl-fishing : origins to the Age of Discoveries*, American Philosophical Society, 1998. ISBN 978-0-87169-224-5. p. 170
3. ↑  Venkatesananda, Swami (1984). *The Concise Yoga Vāsiṣṭha*. Albany: State University of New York Press. pp. 346–353. ISBN 0-87395-955-8. OCLC 11044869.
4. ↑  The Past before us: Historical traditions of early North India, Romila Thapar, Harvard, 2013

### บรรณานุกรม

* Beer, Robert (1999). *The Encyclopedia of Tibetan Symbols and Motifs* (Hardcover). Shambhala. ISBN 1-57062-416-X, ISBN 978-1-57062-416-2
* Buswell, Robert Jr; Lopez, Donald S. Jr. บ.ก. (2013). *"Cintamani", in Princeton Dictionary of Buddhism*. Princeton, NJ: Princeton University Press. ISBN 9780691157863.
**สโมสรฟุตบอลปานาซีไนโกส** (กรีก: ΠΑΕ Παναθηναϊκός Α.Ο.; อังกฤษ: Panathinaikos F.C.) สโมสรฟุตบอลอาชีพของประเทศกรีซ มีที่ตั้งอยู่ใน กรุงเอเธนส์ ทุกวันนี้พวกเขาเป็นส่วนหนึ่งของ ปานาซีไนโกส เอโอ สโมสรกีฬาแบบครบวงจรที่โด่งดังที่สุดของกรีซและพวกเขาเป็นสโมสรฟุตบอลที่เก่าแก่ที่สุดของกรีซที่ยังทำกิจกรรมอยู่

สโมสรปานาซีไนโกสก่อตั้งเมื่อ ค.ศ. 1908 โดย จอร์จอส คาลาฟาติส และเพื่อนนักกีฬากว่า 40 คนโดยแยกออกมาจากสโมสรกีฬาแห่งหนึ่งภายหลังจากทางสโมสรกีฬาแห่งนั้นตัดสินใจยุติการทำทีมฟุตบอลโดยปานาซีไนโกสในยุคแรกถูกก่อตั้งขึ้นเพื่อฝึกสอนกีฬาเท่านั้น

ต่อมาทางสโมสรได้เข้าร่วม ซูเปอร์ลีกกรีซ และกลายเป็นหนึ่งในสโมสรที่ประสบความสำเร็จมากที่สุดในวงการฟุตบอลกรีซและเป็นหนึ่งในสามสโมสรที่ไม่เคยตกชั้นจากลีกสูงสุดร่วมกับ เออีเค เอเธนส์ และ โอลิมเปียกอส

สโมสรฟุตบอลปานาซีไนโกสเป็นสโมสรฟุตบอลของกรีซที่ประสบความสำเร็จมากที่สุดในการแข่งขันฟุตบอลยุโรปเป็นทีมเดียวของกรีซที่ได้เข้าสู่รอบชิงชนะเลิศของฟุตบอล ยูโรเปียน คัพ (ยูฟ่าแชมเปียนส์ลีก ในปัจจุบัน) ปี ค.ศ. 1971 ภายใต้การคุมทีมของ แฟแร็นตส์ ปุชกาช ตำนานยอดกองหน้าของ ทีมชาติฮังการี และ เรอัลมาดริด แต่แพ้ให้กับ อายักซ์ อัมสเตอร์ดัม เข้าถึงรอบรองชนะเลิศถึง 2 ครั้งคือปี ค.ศ. 1985 และ ค.ศ. 1996 และเป็นทีมเดียวของกรีซที่ได้ลงแข่ง ฟุตบอลชิงแชมป์สโมสรยุโรปและอเมริกาใต้ (1971) นอกจากนี้พวกเขายังเข้าถึงรอบก่อนรองชนะเลิศของแชมเปียนส์ลีกถึง 2 ครั้งใน ค.ศ. 1992 และ ค.ศ. 2002 และรอบก่อนรองชนะเลิศของ ยูฟ่า คัพ อีก 2 ครั้งใน ค.ศ. 1988 และ ค.ศ. 2003 พวกเขายังคว้าแชมป์ บอลข่าน คัพ ใน ค.ศ. 1977 ปานาซีไนโกสเป็นสมาชิกของ สมาคมสโมสรฟุตบอลยุโรป

| * ด
* ค
* ก
ซูเปอร์ลีกกรีซ |
| --- |
| สโมสรในฤดูกาล 2019–20 | 
* อาเอกเอเธนส์
* AEL
* Aris
* Asteras Tripolis
* Atromitos
* Lamia
* OFI
* โอลิมเบียโกส
* ปานาซีไนโกส
* Panetolikos
* Panionios
* ปาโอก
* Volos
* Xanthi

 |
| สโมสรในอดีต | 
* *AE Kavala*
* AEL Kalloni
* Akratitos
* Apollon Kalamarias
* Apollon Smyrnis
* Aspida Xanthi
* Athinaikos
* Atromitos Piraeus
* Chalkida
* Chalkidona
* Diagoras
* Doxa Drama
* Edessaikos
* Egaleo
* Ergotelis
* Ethnikos Asteras
* *Ethnikos Athens*\*
* Ethnikos Piraeus
* Fostiras
* Ionikos
* Iraklis
* Kalamata
* Kallithea
* Kastoria
* Kavala
* Kerkyra
* Korinthos
* Levadiakos
* Makedonikos
* Megas Alexandros
* *Megas Alexandros Katerini*
* Naoussa
* Niki Volos
* Olympiacos Volos
* Panachaiki
* Panargiakos
* Panegialios
* Panelefsiniakos
* Paniliakos
* Panserraikos
* Panthrakikos
* *Peiraikos Syndesmos*\*
* Pierikos
* Platanias
* Proodeftiki
* PAS Giannina
* Rodos
* Thermaikos
* Thrasyvoulos
* Trikala
* Veria
* Vyzas Megara

\* ปรากฏตัวในลีกยุคก่อนปัจจุบัน
 |
| สโมสรในอดีต (จากไซปรัส) | 
* AEL Limassol
* อาโปเอล
* EPA Larnaca
* Olympiakos Nicosia
* โอโมเนียนิโคเซีย

 |
*บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม*
สีน้ำเงินเข้มหมายถึงการจำกัดความมาตรฐาน ส่วนสีฟ้าหมายถึงประเทศที่ถูกรวมในการจำกัดความในความหมายกว้าง
คำว่า **MENA** ย่อมาจาก "ตะวันออกกลางและแอฟริกาเหนือ" เป็นอักษรย่อซึ่งมักถูกใช้ในการงานเชิงวิชาการและธุรกิจ คำดังกล่าวครอบคลุมอาณาบริเวณกว้างขวาง นับตั้งแต่โมร็อกโกไปจนถึงอิหร่าน รวมไปถึงประเทศตะวันออกกลางและมาเกร็บส่วนใหญ่ คำดังกล่าวเกือบจะมีความหมายเหมือนกันกับคำว่า "มหาตะวันออกกลาง" (แต่บางครั้งคำดังกล่าวถูกใช้โดยรวมปากีสถาน อัฟกานิสถาน หรือทั้งสองประเทศเข้าไปด้วย)

ประชากรของภูมิภาค MENA หากในความหมายที่กินอาณาบริเวณน้อยที่สุด จะมีประมาณ 381 ล้านคน ราว 6% ของประชากรโลกทั้งหมด และในความหมายที่กินอาณาบริเวณมากที่สุด ประชากรจะอยู่ที่ราว 531 ล้านคน

รายชื่อประเทศ
-------------

MENA ไม่มีการจำกัดความที่เป็นมาตรฐาน บางองค์การมีการจำกัดความภูมิภาคดังกล่าวโดยประกอบขึ้นจากดินแดนที่แตกต่างกัน รายชื่อประเทศด้านล่างนี้เป็นประเทศที่มักถูกรวมเข้าในภูมิภาคดังกล่าว ซึ่งประกอบด้วย


|  |  |  |  |
| --- | --- | --- | --- |
| 
* แอลจีเรีย แอลจีเรีย
* บาห์เรน บาห์เรน
* อียิปต์ อียิปต์
* อิหร่าน อิหร่าน
* อิรัก อิรัก

 | 
* อิสราเอล อิสราเอล
* จอร์แดน จอร์แดน
* คูเวต คูเวต
* เลบานอน เลบานอน
* ลิเบีย ลิเบีย

 | 
* โมร็อกโก โมร็อกโก
* โอมาน โอมาน
* รัฐปาเลสไตน์ ปาเลสไตน์
* ประเทศกาตาร์ กาตาร์
* ซาอุดีอาระเบีย ซาอุดีอาระเบีย

 | 
* ซีเรีย ซีเรีย
* ตูนิเซีย ตูนิเซีย
* สหรัฐอาหรับเอมิเรตส์ สหรัฐอาหรับเอมิเรตส์
* เยเมน เยเมน

 |

แต่ในบางครั้งยังอาจรวมไปถึงประเทศและดินแดนตามรายชื่อด้านล่างนี้ในความหมายอย่างกว้าง


|  |  |  |  |
| --- | --- | --- | --- |
| 
* อาร์มีเนีย อาร์มีเนีย
* อาเซอร์ไบจาน อาเซอร์ไบจาน
* ไซปรัส ไซปรัส

 | 
* จิบูตี จิบูตี
* มอลตา มอลตา
* มอริเตเนีย มอริเตเนีย

 | 
* โซมาเลีย โซมาเลีย
* ซูดาน ซูดาน
* ตุรกี ตุรกี

 | 
* เวสเทิร์นสะฮารา

 |

เศรษฐกิจ
--------

ภูมิภาค MENA มีปริมาณปิโตรเลียมและก๊าซธรรมชาติสำรองอยู่มาก ทำให้เป็นแหล่งเสถียรภาพทางเศรษฐกิจที่สำคัญของโลก ตามข้อมูลของวารสารน้ำมันและก๊าซ (1 มกราคม พ.ศ. 2552) ภูมิภาค MENA มีปริมาณน้ำมันสำรองของโลกอยู่กว่า 60% (810,980 ล้านบาร์เรล) และมีปริมาณก๊าซธรรมชาติสำรองอยู่กว่า 45% (2,868,866 ล้านลูกบาศก์ฟุต)

จนถึง พ.ศ. 2554 ประเทศ OPEC 8 จาก 12 ประเทศอยู่ในภูมิภาค MENA

อ้างอิง
-------

1. ↑  "World Bank Definition: MENA". คลังข้อมูลเก่าเก็บจากแหล่งเดิมเมื่อ 2014-10-29. สืบค้นเมื่อ 2011-03-11.
2. ↑  World Economic Forum on the Middle East and North Africa, Marrakech, Morocco, 26-28 October 2010
3. ↑  Dumper, Michael, and Stanley, Bruce E. *Cities of the Middle East and North Africa: A Historical Encyclopaedia*, 2007
4. ↑  "About MENA". Renaissance Capital Research Portal. คลังข้อมูลเก่าเก็บจากแหล่งเดิมเมื่อ 2011-07-15. สืบค้นเมื่อ 2011-03-11.
5. ↑  MENA Magazine, which covers issues in Armenia, Azerbaijan, and Somalia
6. ↑   "International Reserves". United States Department of Energy. สืบค้นเมื่อ 2011. `{{cite web}}`: ตรวจสอบค่าวันที่ใน: `|accessdate=` (help)
**วัดพระธาตุผาซ่อนแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ ณ บริเวณเนินเขาในหมู่ของหมู่บ้านทางแดง หมู่ที่ 7 ตำบลแคมป์สน อำเภอเขาค้อ จังหวัดเพชรบูรณ์

ประวัติ
-------

เดิมที่ดินบริเวณนี้เป็นของคุณภาวิณี โชติกูล และ คุณอุไร โชติกูล ด้วยความที่มีจิตศรัทธาจึงซื้อที่ดินถวาย 25 ไร่ ต่อมาผู้จิตศรัทธาเข้าร่วมถวายกันเพิ่ม จนมีที่ดินรวม 91 ไร่ ในปี พ.ศ. 2547 ได้มีการจัดสร้าง *พระเจดีย์พระธาตุผาซ่อนแก้ว สิริราชย์ธรรมนฤมิตร* หลังจากที่หลวงพ่อปารมี สุรยุทโธ (หลวงพ่อยงยุทธ) และพระอาจารย์อำนาจ โอภาโส ได้ไปผาซ่อนแก้วเพื่อปฏิบัติธรรม โดยมีเพียงกระต๊อบมุงจากเล็ก ๆ เป็นกุฏิ 2 หลังเท่านั้น หลังจากนั้นญาติธรรมก็มาช่วยกัน พุทธสถานที่ห่มคลุมด้วยไม้ต้น ไม้ดอกนานาพันธุ์จากผู้นำมาบริจาค ที่พักปฏิบัติธรรม 44 หลัง กุฏิ 19 หลัง ศาลาอเนกประสงค์ ศาลาปฏิบัติธรรม 4 ชั้น และเจดีย์พระธาตุ 9 ชั้น ญาติธรรมรวมทั้งครูบาอาจารย์เห็นด้วย และสนับสนุนให้สร้างเจดีย์ ณ บริเวณสูงสุดของวัดขึ้นเป็นพุทธบูชาและประดิษฐานพระบรมสารีริกธาตุ วัดในขณะนั้นมีชื่อว่า **พุทธธรรมสถานผาซ่อนแก้ว** ต่อมาจัดตั้งเป็นวัดชื่อ **วัดพระธาตุผาแก้ว** เมื่อวันที่ 1 กรกฎาคม พ.ศ. 2553 ได้เปลี่ยนชื่อมาเป็น "วัดพระธาตุผาซ่อนแก้ว" เมื่อวันที่ 30 พฤษภาคม พ.ศ. 2556 เพื่อให้สอดคล้องกับบริเวณที่ตั้ง ซึ่งแต่เดิมชาวบ้านเรียกกันว่า *ผาซ่อนแก้ว* วัดได้รับพระราชทานวิสุงคามสีมาเมื่อปี พ.ศ. 2559

อาคารเสนาสนะ
------------

อาคารเสนาสนะของวัดมีความโดดเด่นสะดุดตา มีการสร้างเจดีย์บนภูเขาของผาซ่อนแก้ว ใช้เครื่องเบญจรงค์ เครื่องประดับ ลูกปัด ลูกแก้ว กระเบื้องสี มาตกแต่งพื้นผิวของพระธาตุ และพื้นโดยรอบ ยังมีการซ่อนปริศนาธรรมไว้ด้วย วัดมีมหาวิหารพระพุทธเจ้า 5 องค์ ประดิษฐานพระบรมสารีริกธาตุ และมีจุดชมวิวบนเขาค้อ สำหรับบริเวณสำหรับผู้ปฏิบัติธรรม ได้แก่ อาคารสัจปารมี กุฏิที่พัก เรือนไทย และหอฉัน

อ้างอิง
-------

1. ↑  "รายงานทะเบียนวัดจังหวัดเพชรบูรณ์".
2. ↑  "ประวัติวัดพระธาตุผาซ่อนแก้ว".
3. ↑  "วัดพระธาตุผาซ่อนแก้ว". *โครงการพัฒนาศักยภาพการท่องเที่ยวกลุ่มจังหวัดภาคเหนือตอนล่าง 1*.[*ลิงก์เสีย*]
4. ↑  "วัดผาซ่อนแก้ว จ.เพชรบูรณ์ เข้ารับพระราชทานวิสุงคามสีมา เป็นวัดสมบูรณ์แบบ". *มติชน*. 7 กันยายน 2559.
5. ↑  "วัดพระธาตุผาซ่อนแก้ว". *กระทรวงการท่องเที่ยวและกีฬา*.[*ลิงก์เสีย*]

วิกิมีเดียคอมมอนส์มีสื่อที่เกี่ยวข้องกับ **วัดพระธาตุผาแก้ว**
**แผ่นดินไหวเมกะทรัสต์** (อังกฤษ: megathrust earthquake) เกิดขึ้นที่เขตมุดตัวของเปลือกโลกที่แนวแผ่นเปลือกโลก โดยธรณีภาคแผ่นหนึ่งถูกแรงกระทำให้มุดตัวเข้าใต้ธรณีภาคอีกแผ่นหนึ่ง เนื่องจากการลดเอียงตื้น ๆ ของแผ่นเปลือกโลก ซึ่งทำให้ชิ้นส่วนขนาดใหญ่ติดไม่สามารถขยับได้ แผ่นดินไหวเหล่านี้จึงเป็นแผ่นดินไหวขนาดใหญ่ที่สุด โดยมีโมเมนต์แมกนิจูด (Mw) เกินกว่า 9.0 นับตั้งแต่ ค.ศ. 1900 แผ่นดินไหวที่มีความรุนแรง 9.0 แมกนิจูดขึ้นไปแล้วแต่เป็นแผ่นดินไหวเมกะทรัสต์ทั้งสิ้น เท่าที่ทราบไม่มีกิจกรรมแผ่นดินไหวอื่นใดที่สามารถสร้างแผ่นดินไหวที่มีความรุนแรงเช่นนี้

ศัพทวิทยา
---------

ระหว่างการแตกออก ด้านหนึ่งของรอยเลื่อนจะถูกดันขึ้นไปเมื่อเทียบกับอีกด้านหนึ่ง และการเคลื่อนที่ประเภทนี้เป็นที่รู้จักกันว่า รอยเลื่อนย้อนมุมต่ำ (thrust) ซึ่งเป็นประเภทหนึ่งของรอยเลื่อนปกติ รอยเลื่อนย้อนมุมต่ำนี้เป็นรอยเลื่อนแบบกลับทิศโดยมีมุมเท 45° หรือน้อยกว่า รอยเลื่อนตามแนวเฉียงมีส่วนประกอบที่สำคัญของรูปแบบการเลื่อนไถล ถึงแม้ว่าเมกะทรัสต์จะไม่มีการจำกัดความอย่างเป็นทางการ คำดังกล่าวได้ถูกใช้อย่างกว้างขวาง และมักจะพิจารณาว่าเป็นรอยเลื่อนย้อนมุมต่ำขนาดใหญ่มาก ซึ่งมักจะเกิดขึ้นที่พื้นผิวของแผ่นเปลือกโลกตามเขตมุดตัวของเปลือกโลก

อ้างอิง
-------

1. ↑  "Tsunami Terms". คลังข้อมูลเก่าเก็บจากแหล่งเดิมเมื่อ 2011-02-25. สืบค้นเมื่อ 2011-03-20.
2. ↑  Earthquake Glossary - dip slip
3. ↑  Park; และคณะ (2005). "Performance Review of the Global Seismographic Network for the Sumatra-Andaman Megathrust Earthquake". *Seismological Research Letters*. **76** (3): 331–343. doi:10.1785/gssrl.76.3.331.
ในชื่อบุคคลญี่ปุ่นนี้นามสกุลคือ  *ยามาดะ*

**ยามาดะ นางามาซะ** หรือ **ออกญาเสนาภิมุข** (ญี่ปุ่น: 山田長政, Yamada Nagamasa; พ.ศ. 2133 — พ.ศ. 2173) เป็นซามูไรชาวญี่ปุ่น ที่เข้ามารับราชการ ดำรงตำแหน่งเจ้าเมืองนครศรีธรรมราชในสมัยกรุงศรีอยุธยา ได้รับบรรดาศักดิ์เป็น ออกญาเสนาภิมุข

ประวัติ
-------

ยามาดะ นางามาซะ เดินทางเข้ามากรุงศรีอยุธยาในรัชสมัยพระเจ้าทรงธรรม โดยเดินทางกลับมาพร้อมกับคณะทูตจำนวน 60 คน ที่พระเจ้าทรงธรรมทรงส่งไปถึงเมืองเอโดะ (โตเกียวในปัจจุบัน) เมื่อวันที่ 13 ตุลาคม พ.ศ. 2155

นะงะมะซะซึ่งในขณะนั้นเป็นเพียงข้าราชการชั้นผู้น้อย ได้รับราชการในกรมอาสาญี่ปุ่น และเจริญก้าวหน้าในเวลาต่อมา เป็นเจ้ากรมอาสาญี่ปุ่น ในชื่อ**ออกญาเสนาภิมุข** (ตำแหน่งออกญา เทียบเท่าพระยา)

รับราชการ
---------

กองทัพญี่ปุ่นภายใต้การบัญชาการของยามาดะ นากามาสะ กรุงศรีอยุธยา
เรือรบบัญชาการของ ยามาดะ นางามาซะ ภาพวาดสมัยศตวรรษที่ 17
ในรัชกาลสมเด็จพระเจ้าปราสาททอง ยามาดะ นางามาซะถูกล้อมจับ และถูกเนรเทศจากกรุงศรีอยุธยาไปเป็นเจ้าเมืองนครศรีธรรมราช มีบุตรชายลูกครึ่งไทย-ญี่ปุ่น กับภรรยาชาวไทยนามว่า โอนิน และได้ส่งบุตรชายและคณะไปเรียกส่วยภาษีจากเมืองปัตตานี แต่ได้รับการต่อต้านจากจากชาวต่างชาติในเมืองปัตตานีเช่น ฮอลันดา โปรตุเกส และอังกฤษ ที่ไม่พอใจที่ชาวญี่ปุ่นมีอิทธิพลในแถบนั้น ยามาดะ นางามาซะยกกองทัพไปทำศึกกับปัตตานี แต่ได้รับบาดเจ็บถูกฟันที่ขา จึงยกทัพกลับนครศรีธรรมราชขณะที่การรบยังไม่เสร็จสิ้น

ถึงแก่กรรม
----------

ยามาดะ นางามาซะ ถึงแก่กรรมที่เมืองนครศรีธรรมราช หลังจากได้รับพิษจากยารักษาแผล ที่พระเจ้าปราสาททองทรงบัญชาให้**ออกพระมะริด** เจ้าเมืองไชยา นำยาพิษงูผสมยางไม้ มาให้รักษาโดยหลอกว่าเป็นยาหลวงจากราชสำนัก เมื่อ พ.ศ. 2173 สิริอายุ 60 ปี

อ้างอิง
-------

* flagสถานีย่อยประเทศญี่ปุ่น
* flagสถานีย่อยประเทศไทย
* สถานีย่อยประวัติศาสตร์

1. ↑  The Last Samurai in Nakhon Si Thammarat การเข้ามาในเมืองไทยของ ซามูไร ยามาดะ

แหล่งข้อมูลอื่น
---------------

* ชาลี ศิลปรัศมี, ซามูไร ยามาดะ - ออกญาเสนาภิมุข พระยานครศรีธรรมราช
* สถานบันอยุธยาศึกษา : หมู่บ้านญี่ปุ่นที่กรุงศรีอยุธยา [*ลิงก์เสีย*]
* อิชิอิ โยเนะโอะ และ โยชิกาวะ โทชิฮารุ ผู้เขียน, พลับพลึง คงชนะ และคณะ ผู้แปล. ความสัมพันธ์ไทย - ญี่ปุ่น ๖๐๐ ปี.กรุงเทพฯ : มูลนิธิโครงการตำราสังคมศาสตร์และมนุษยศาสตร์, ๒๕๓๐.
* วาระซ่อนเร้นในตำนาน ยามาดะ นางามาสะ กรุงเทพธุรกิจออนไลน์ เก็บถาวร 2010-11-15 ที่ เวย์แบ็กแมชชีน
* "Red seal ships." Nagazumi Yoko, Japanese (朱印船、永積洋子) ISBN 4-642-06659-4.
* "Multicultural Japan" Cambridge University Press, ISBN 0-521-00362-8
* "Samurai of Ayutthaya: Yamada Nagamasa, Japanese Warrior and Merchant in Early 17th Century Siam". Cesare Polenghi, Lotus Press, 2009, ISBN 978-974-480-147-0


| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* FAST
* ISNI
* VIAF

 |
| ประจำชาติ | 
* เยอรมนี
* สหรัฐ
* ญี่ปุ่น

 |
**ชุมทางเขาชุมทอง** เป็นภาพยนตร์ไทย ที่ออกฉายในปี พ.ศ. 2508 ในระบบถ่ายทำฟิล์ม 16 มม. สี เป็นผลงานกำกับของ ส.อาสนจินดา โดยเป็นเรื่องราวการแย่งชิงสัมปทานเหมืองแร่ในแถบอำเภอร่อนพิบูลย์ จังหวัดนครศรีธรรมราช ที่เป็นแหล่งแร่ที่ใหญ่ที่สุดของภาคใต้ นำแสดงโดย มิตร ชัยบัญชา, พิศมัย วิไลศักดิ์, ส.อาสนจินดา, อดุลย์ ดุลยรัตน์, วิไลวรรณ วัฒนพานิช, เอื้อมเดือน อัษฎา, ชนะ ศรีอุบล, ทักษิณ แจ่มผล, รุจน์ รณภพ, ทัต เอกทัต, สมควร กระจ่างศาสตร์ และอีกมากมาย ภาพยนตร์เรื่องนี้เข้าฉายเมื่อวันที่ 27 สิงหาคม พ.ศ. 2508 ที่โรงภาพยนตร์ศาลาเฉลิมกรุง

ภายหลังได้มีการนำกลับมาสร้างเป็นรูปแบบละครโทรทัศน์ ในปี พ.ศ. 2540 เป็นผลงานของกันตนา โดยได้ดัดแปลงบทภาพยนตร์เดิมให้เข้ากับกระแสสังคมของยุคสมัย และเปลี่ยนชื่อตัวละครใหม่ นำแสดงโดย พงษ์พัฒน์ วชิรบรรจง, อภิรดี ภวภูตานนท์, สันติสุข พรหมศิริ, อลิสา อินทุสมิต, อภิชาติ พัวพิมล, ราโมน่า ซาโนลารี่, กชกร นิมากรณ์, พลังธรรม กล่อมทองสุข, อิศริยา สายสนั่น, ไมเคิล พูพาร์ท, อธิวัฒน์ สนิทวงศ์ ณ อยุธยา, ทอม ดันดี, ไพโรจน์ ใจสิงห์, กรุง ศรีวิไล กำกับการแสดงโดย นพดล มงคลพันธ์ ออกอากาศครั้งแรกในปลายปี พ.ศ. 2540 ทาง ททบ.5

อ้างอิง
-------

1. ↑  เล่าเรื่อง 100 เพลงรักของพ่อ : ชุมทางเขาชุมทอง[*ลิงก์เสีย*]
2. ↑  ชุมทางเขาชุมทอง, ส.อาสนจินดา ศิลปินแห่งชาติ[*ลิงก์เสีย*]

แหล่งข้อมูลอื่น
---------------

* ชุมทางเขาชุมทอง (2508) ทางเว็บไซต์ ThaiFilmDb
**แบบแผนประกอบรวม** (Composite pattern) เป็นแบบแผนการออกแบบซอฟต์แวร์ ที่จัดโครงสร้างของอ็อบเจกต์ที่มีลักษณะการทำงานคล้ายกันและเป็นส่วนประกอบย่อย ๆ ของระบบใหญ่ให้อยู่ในรูปแบบโครงสร้างต้นไม้ คลาสผู้ใช้สามารถปฏิบัติต่อส่วนต่างๆ ของส่วนประกอบในแบบเดียวกันโดยไม่ต้องคำนึงว่าเป็นส่วนปลายหรือส่วนกลางของแผนผังต้นไม้ ตัวอย่างเช่นโครงสร้างของบทความหนึ่งๆ แบ่งเป็นหลายๆ ย่อหน้า แต่ละย่อหน้ายังแบ่งย่อยต่อไปได้เป็นประโยค คำ และตัวอักษรในที่สุด

การนำไปใช้งาน
-------------

องค์ประกอบของแบบแผนประกอบรวมมีสามส่วนคือ

* อินเตอร์เฟสหรือคลาสแบบแอ็บสแตรคเป็นแม่แบบที่นิยามพฤติกรรมที่แต่ละอ็อบเจกต์ของส่วนประกอบต้องมี
* คลาสที่สามารถมีองค์ประกอบอื่นของส่วนประกอบได้
* คลาสที่เป็นส่วนปลาย ไม่สามารถมีองค์ประกอบอื่นได้

UML คลาสไดอะแกรมของแบบแผนประกอบรวม

ตัวอย่างโปรแกรม
---------------

### ภาษาจาวา

ตัวอย่างโปรแกรมเพื่อแสดงโครงสร้างของ File System โดยแบ่งเป็นแฟ้มและเอกสารที่อยู่ภายในแฟ้ม และการแสดงรายชื่อของแฟ้มและเอกสารภายใน

อินเตอร์เฟส `File` เป็นแม่แบบของส่วนประกอบต่าง ๆ นิยามเมธอด `list()` เพื่อให้แต่ละองค์ประกอบพิมพ์ชื่อของตัวเองและองค์ประกอบย่อยที่อยู่ภายใต้

```
public interface File {
 public void list();
 public void addFile(File file);
 public void removeFile(File file);
}

```

คลาส `Folder` สามารถมีอ็อบเจกต์ชนิด `File` อื่นๆ อยู่ภายใต้ได้ คือมีได้ทั้ง `Folder` ย่อยและ `Document` เมธอด `list()` จะพิมพ์ชื่อของตนเองและตามด้วยการเรียกเมธอด `list()` ของทุก `File` ที่อยู่ภายใต้ `Folder`

เมธอด `addFile()` และ `removeFile()` ทำหน้าที่จัดการกับ `File` ย่อยๆ ภายใต้ `Folder`

```
public class Folder implements File {
 private String name;
 private ArrayList<File> files = new ArrayList<File>();

 public Folder(String name) {
 this.name = name;
 }

 public void addFile(File file) {
 files.add(file);
 }

 public void removeFile(File file) {
 files.remove(file);
 }

 public void list() {
 System.out.println("Folder: "+ name);
 for (File file : files) {
 file.list();
 }
 }
}

```

คลาส `Document` เป็นส่วนปลายสุดหรือส่วนย่อยที่สุดของคอมโพสิต ไม่สามารถมีส่วนอื่นๆ ภายใต้ ดังนั้นเมธอด `list()` จึงมีหน้าที่เพียงพิมพ์ชื่อของตนเองและเมธอด `addFile()` และ `removeFile()` ไม่ต้องทำอะไร

```
public class Document implements File {
 private String name;

 public Document(String name) {
 this.name = name;
 }

 public void list() {
 System.out.println("Document: "+ name);
 }

 public void addFile(File file) {
 // do nothing
 }

 public void removeFile(File file) {
 // do nothing
 }
}

```

การเรียกใช้งาน

```
File root = new Folder("root");
root.addFile(new Document("one.doc"));

File sub = new Folder("sub");
sub.addFile(new Document("two.doc"));
sub.addFile(new Document("three.doc"));
root.addFile(sub);

root.list();

```

อ้างอิง
-------

* Design Patterns: Elements of Reusable Object-Oriented Software (ISBN 0-201-63361-2) โดย Erich Gamma, Richard Helm, Ralph Johnson และ John Vlissides (Gang of four: GoF)

แหล่งข้อมูลอื่น
---------------

* Composite โดย Vince Huston (อังกฤษ)
* A look at the Composite design pattern เก็บถาวร 2013-10-31 ที่ เวย์แบ็กแมชชีน โดย David Geary (อังกฤษ)
**สโมสรฟุตบอลเคมบริดจ์ยูไนเต็ด** เป็นสโมสรฟุตบอลอาชีพในเมืองเคมบริดจ์ ประเทศอังกฤษ พวกเขาแข่งขันในอีเอฟแอลลีกวัน ซึ่งเป็นระดับที่ 3 ของระบบลีกฟุตบอลอังกฤษ

สโมสรก่อตั้งขึ้นในปี 1912 ในชื่อแอบบีย์ยูไนเต็ด และใช้ชื่อเคมบริดจ์ยูไนเต็ดในปี 1951 พวกเขาเล่นในลีกสมัครเล่นท้องถิ่นก่อนจะเข้าร่วม Southern League หลังจากจบรองแชมป์ของ Eastern Counties Football League ในฤดูกาล 1957–58 ภายใต้การคุมทีมของบิล ลีเวอร์ พวกเขาครองตำแหน่งแชมป์ Southern League Premier Division ในฤดูกาล 1968–69 และ 1969–70 ซึ่งช่วยทำให้พวกเขาได้รับเลือกเข้าสู่ฟุตบอลลีกในปี 1970 พวกเขาเลื่อนชั้นสู่ดิวิชัน 4 ในฤดูกาล 1972–73 แต่ตกชั้นทันที ก่อนที่พวกเขาจะกลับมาสู่ดิวิชัน 4 และคว้าแชมป์ดิวิชัน 4 ในฤดูกาล 1976–77 ทำให้พวกเขาเลื่อนชั้นจากดิวิชัน 3 สู่ดิวิชัน 2 ในฤดูกาลถัดมา และอยู่ต่อไปอีก 6 ฤดูกาล ก่อนที่จะตกชั้นติดต่อกัน

ผู้จัดการทีม จอห์น เบ็ค นำเคมบริดจ์เลื่อนชั้นจากดิวิชัน 4 สู่ดิวิชัน 3 ผ่านการเพลย์ออฟในปี 1990 จากนั้นคว้าแชมป์ดิวิชัน 3 ในฤดูกาล 1990–91 โดยสโมสรเข้าถึงรอบเพลย์ออฟของดิวิชัน 2 ในฤดูกาลถัดมา การตกชั้น 2 ครั้งในรอบ 3 ปีทำให้เคมบริดจ์ยูไนเต็ดกลับสู่ดิวิชัน 3 (ซึ่งเปลี่ยนชื่อจากดิวิชัน 4) ก่อนที่จะได้เลื่อนชั้นเมื่อจบการแข่งขันฤดูกาล 1998–99 พวกเขาเข้าสู่คอนเฟอเรนซ์ลีก (เนชันนัลลีก ในปัจจุบัน) ในปี 2005 หลังจากตกชั้น 2 ครั้งใน 4 ฤดูกาล โดยพวกเขาอยู่ถึง 9 ฤดูกาล พวกเขาจบด้วยการเป็นรองแชมป์คอนเฟอเรนซ์ 3 ครั้ง แต่พ่ายแพ้ในรอบเพลย์ออฟรอบชิงชนะเลิศในปี 2008 และ 2009 ก่อนที่ในที่สุดจะได้เลื่อนชั้นหลังจากชนะรอบชิงชนะเลิศเพลย์ออฟปี 2014 หลังจากใช้เวลา 7 ฤดูกาลในอีเอฟแอลลีกทู เคมบริดจ์ยูไนเต็ดก็ได้รับการเลื่อนชั้นสู่อีเอฟแอลลีกวันในฐานะรองแชมป์ในปี 2021 ภายใต้การคุมทีมของมาร์ก บอนเนอร์

แม้ว่าสโมสรจะสวมเสื้อสีเหลืองอำพันและกางเกงสีดำในบ้าน แต่ก็มีการทดลองออกแบบเสื้อหลายแบบ สโมสรมีความสัมพันธ์ใกล้ชิดกับวิทยาลัยประจำภูมิภาคเคมบริดจ์ ซึ่งทำหน้าที่เป็นทีมสำรองโดยพฤตินัยระหว่างปี 2006 ถึง 2014

อ้างอิง
-------

1. ↑  "Club Statement: Investment". Cambridge United FC. สืบค้นเมื่อ 16 February 2023.
2. ↑  "Cambridge United". *historicalkits.co.uk*. สืบค้นเมื่อ 7 August 2012.
3. ↑  Jez Says Cambridge United, 28 January 2014
**เชียงใหม่เมืองสร้างสรรค์** (อังกฤษ: Chiang Mai Creative City) เป็นการริเริ่มเพื่อพัฒนาจังหวัดเชียงใหม่ให้เป็นเมืองสร้างสรรค์ ซึ่งหมายถึง เมืองที่ซึ่งวัฒนธรรมและกิจกรรมสร้างสรรค์ผสมผสานเข้าด้วยกันเป็นส่วนหนึ่งของเศรษฐกิจและสังคมของเมืองนั้น สำหรับที่ผ่านมา เมืองอื่นซึ่งเคยนำนโยบายดังกล่าวไปปฏิบัติได้แสดงให้เห็นแล้วว่าเมืองเหล่านั้นประสบความสำเร็จมากกว่า (ในการบรรลุเป้าหมายด้านการพัฒนา) เมืองที่ไม่ได้นำยุทธศาสตร์ดังกล่าวไปใช้

การริเริ่มครอบคลุมไม่เพียงเฉพาะกลุ่มธุรกิจสร้างสรรค์เท่านั้น แต่รวมไปถึงการพัฒนาเมือง การศึกษา การวิจัยและพัฒนา และนวัตกรรม ตลอดจนการร่วมมือ ผู้มีส่วนร่วมบางส่วนได้เน้นความสำคัญในภาคไอที ซอฟต์แวร์ และส่วนดิจิตอล เนื่องจากเป็นส่วนที่มีการเติบโตอย่างสำคัญ และเป็นตัวเปิดทางให้แก่ภาคอื่น ยิ่งไปกว่านั้น ภาคไอทีนี้ยังมีศักยภาพสูงในการก่อให้เกิดการถ่ายทอดเทคโนโลยี สร้างมูลค่าเพิ่ม และดึงดูดการลงทุนเพิ่มเติม

สำหรับภาคสำคัญที่มีอยู่แล้ว อย่างเช่น การท่องเที่ยว (เช่น การท่องเที่ยวเชิงการแพทย์ การท่องเที่ยวเชิงวัฒนธรรม และการท่องเที่ยวเชิงประวัติศาสตร์) หัตถกรรม (เครื่องประดับ เครื่องเงิน เซลาดอน เครื่องปั้นดินเผา และสิ่งทอ) อาหาร อุตสาหกรรมการเกษตร และการสาธารณสุข ยังเป็นหนึ่งในเป้าหมาย และสามารถยกระดับขึ้นโดยใช้การออกแบบ กระบวนการ ไอที นวัตกรรมบนเทคโนโลยี และการคิดสร้างสรรค์ได้ 

เมื่อวันที่ 31 ตุลาคม พ.ศ. 2560 เมืองเชียงใหม่ได้รับประกาศเป็นเครือข่ายเมืองสร้างสรรค์ขององค์การยูเนสโก สาขาหัตถกรรมและศิลปะพื้นบ้าน

เบื้องหลัง
----------

คณะกรรมการพัฒนาเชียงใหม่เมืองสร้างสรรค์ได้รับการจัดตั้งขึ้นโดยผู้ว่าราชการจังหวัดเชียงใหม่ และประกอบด้วยสมาชิกจากภาคการศึกษา เอกชน และรัฐบาล โดยมีผู้ว่าราชการจังหวัดเชียงใหม่ อธิการบดีมหาวิทยาลัยเชียงใหม่ อธิการบดีมหาวิทยาลัยพายัพ อธิการบดีมหาวิทยาลัยนอร์ทเชียงใหม่ และกงสุลใหญ่สหรัฐเป็นที่ปรึกษา

คณะกรรมการพัฒนาจัดกิจกรรมขึ้นมาหลายอย่าง เช่น การแข่งขันออกแบบโลโก้และเว็บไซต์ และการสัมมนาเกี่ยวกับวิธีการพัฒนาไปสู่เมืองสร้างสรรค์ โดยมีนักพูดรับเชิญจากออสติน รัฐเท็กซัส หนึ่งในกิจกรรมในอนาคต ได้แก่ การเชิญนักพูดจากยูเนสโกมาอภิปรายเกี่ยวกับวิธีการที่เชียงใหม่จะได้รับการรับรองให้เป็นเมืองสร้างสรรค์โดยยูเนสโก

วัตถุประสงค์ของคณะกรรมการพัฒนาคือการพัฒนาแผนกลยุทธ์และยุทธศาสตร์สำหรับเชียงใหม่เมืองสร้างสรรค์ ร่วมมือและแบ่งปันข้อมูลให้แก่ผู้มีส่วนเกี่ยวข้อง ร่วมมือและดูแลโครงการต่าง ๆ จัดและปฏิบัติกิจกรรมและโครงการต่าง ๆ ตลอดจนจัดตั้งคณะทำงานที่จำเป็น

วิสัยทัศน์
----------

กรอบเวลาของเชียงใหม่เมืองสร้างสรรค์เป็นกรอบระยะยาว (15-20 ปี) สำหรับในระยะกลาง วิสัยทัศน์และวัตถุประสงค์ควรจะเข้ากับแผนพัฒนาเศรษฐกิจและสังคมแห่งชาติฉบับต่อไป (พ.ศ. 2555-2559) ซึ่งจะเน้นให้ความสำคัญไปยังความคิดสร้างสรรค์ เศรษฐกิจสร้างสรรค์ ความรู้และนวัตกรรม อุตสาหกรรมสร้างสรรค์คิดเป็น 13% ของจีดีพีรวม (พ.ศ. 2552) และรัฐบาลตั้งเป้าว่าจะเพิ่มสัดส่วนของอุตสาหกรรมสร้างสรรค์ให้เป็นอย่างน้อย 20% ของจีดีพีรวม

อ้างอิง
-------

1. ↑
2. ↑  Charles Landry "Creative City":
3. ↑
4. ↑
5. ↑  Chiang Mai Mail Coverage of the Seminar:  เก็บถาวร 2011-09-27 ที่ เวย์แบ็กแมชชีน
6. ↑  Thailand's National Strategy on Creative Economy:  เก็บถาวร 2011-05-27 ที่ เวย์แบ็กแมชชีน

แหล่งข้อมูลอื่น
---------------

* เว็บไซต์อย่างเป็นทางการ เก็บถาวร 2011-02-05 ที่ เวย์แบ็กแมชชีน
**นายสัมพันธ์ แป้นพัฒน์** (เกิด 17 ธันวาคม พ.ศ. 2488) อดีตสมาชิกสภาผู้แทนราษฎรจังหวัดนครศรีธรรมราช 2 สมัย

ประวัติ
-------

สัมพันธ์ แป้นพัฒน์ เกิดเมื่อวันที่ 17 ธันวาคม พ.ศ. 2488 เป็นบุตรของนายเพียน กับนางหลี แป้นพัฒน์  สำเร็จการศึกษาระดับปริญญาตรี รัฐศาสตรบัณฑิต และ นิติศาสตรบัณฑิต จาก มหาวิทยาลัยธรรมศาสตร์ ระดับปริญญาโท รัฐประศาสนศาสตร์มหาบัณฑิต จาก Temple University ประเทศสหรัฐอเมริกา และ ศิลปศาสตรมหาบัณฑิต สาขาการโรงแรม จาก มหาวิทยาลัยเทคโนโลยีราชมงคลธัญบุรี

งานการเมือง
-----------

สัมพันธ์ เข้าสู่วงการการเมือง ด้วยการเป็นสมาชิกสภาจังหวัด ใน พ.ศ. 2523 ถึง พ.ศ. 2526 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง

สัมพันธ์ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 19 สังกัดพรรคชาติไทยพัฒนา เมื่อ พ.ศ. 2554 แต่ไม่ได้รับเลือกตั้ง  และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนาเช่นเดิม ลำดับที่ 11 แต่ไม่ได้รับเลือกตั้ง

### สมาชิกสภาผู้แทนราษฎร

สัมพันธ์ แป้นพัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครศรีธรรมราช สังกัดพรรคประชาธิปัตย์
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครศรีธรรมราช สังกัดพรรคประชาธิปัตย์

เครื่องราชอิสริยาภรณ์
---------------------

* พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. ↑  ศูนย์ข้อมูลนักการเมือง
2. ↑  ประวัติผู้สมัคร ส.ส.[*ลิงก์เสีย*] กรมการปกครอง
3. ↑  อาจารย์ สัมพันธ์ แป้นพัฒน์[*ลิงก์เสีย*]
4. ↑  บัญชีรายชื่อผู้สมัคร ส.ส. แบบบัญชีรายชื่อ พรรคชาติไทยพัฒนา
5. ↑  เปิด 67 รายชื่อผู้สมัคร ส.ส.ปาร์ตี้ลิสต์ชาติไทยพัฒนา ‘วราวุธ ศิลปอาชา’ ขึ้นเบอร์ 1
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๔ ตอนที่ ๒๔๙ ง ฉบับพิเศษ หน้า ๒, ๒ ธันวาคม ๒๕๓๐
**เผด็จศึก พิษณุราชันย์** (เกิด 12 ตุลาคม 2500) เป็นอดีตยอดมวยไทยที่โด่งดังในช่วงปลายทศวรรษที่ 2510 ถึงกลางทศวรรษที่ 2520 เขาเป็นนักมวยไทยยอดเยี่ยมแห่งปีเมื่อปี 2522

ประวัติและอาชีพ
---------------

เผด็จศึกมีชื่อจริงว่า คำเสร็จ เทพจั้ง เริ่มฝึกมวยไทยเมื่ออายุ 14 ปี เขาชกประมาณ 40 ไฟต์ในจังหวัดต่างๆ โดยเอาชนะแชมป์ในอนาคต เช่น ลมอีสาน ส.ธนิกุล, น่านฟ้า สีหราชเดโช และนกหวีด เดวี่ ในปี 2517 เขาย้ายมากรุงเทพฯ และเข้ามาสังกัดค่ายพิษณุราชันย์

เผด็จศึกเป็นนักมวยที่ดีที่สุดคนหนึ่งในช่วงต้นทศวรรษที่ 2520 โดยเอาชนะเสมอสิงห์ เทียนหิรัญ, หนองคาย ส.ประภัสสร, สกัด พรทวี, วิชาญน้อย พรทวี, ณรงค์น้อย เกียรติบัณฑิต, ดีเซลน้อย ช.ธนะสุกาญจน์, โพธิ์ไทร สิทธิบุญเลิศ และจิตติ เมืองขอนแก่น

ในปี 2522 เขาได้รับเลือกให้เป็นนักมวยไทยยอดเยี่ยมแห่งปี เขาได้เข้ารับถ้วยพระราชทานจากพระหัตถ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร เผด็จศึกเป็นนักมวยที่สมบูรณ์แบบด้วยศอกอันแหลมคมและพลังหมัดอันหนักหน่วง ในช่วงจุดสูงสุดในอาชีพของเขา เขาได้รับค่าตัวสูงถึง 120,000 บาท

หลังจากแขวนนวมแล้ว เผด็จศึกก็เปิดร้านและเป็นเทรนเนอร์มวยไทยตามค่ายต่าง ๆ เขาเป็นอาจารย์ที่มหาวิทยาลัยกรุงเทพธนบุรี และสอนที่โรงเรียนนายร้อยตำรวจสามพราน ตั้งแต่ปี 2558

อ้างอิง
-------

1. ↑  *123 Greatest Muay Thai fighters of all-tme*. p. 117. สืบค้นเมื่อ 9 September 2021.
2. ↑  "แสงจากพ่อ: นักชกถ้วยพระราชทาน (19 ธ.ค. 59)". *youtube.com*. Thai PBS. สืบค้นเมื่อ 9 September 2021.
3. ↑  Trefeu, Serge. "Once upon a time, Muay Thai's Greatest Champions (chapter II)". *siamfightmag.com*. คลังข้อมูลเก่าเก็บจากแหล่งเดิมเมื่อ 2021-09-23. สืบค้นเมื่อ 9 September 2021.
4. ↑  "Padejsuk Pitsanurachan แม่ไม้มวยไทยเผด็จศึก พิษณุราชันย์". *youtube.com*. สืบค้นเมื่อ 9 September 2021.
5. ↑  von Duuglas-Ittu, Sylvie. "Interview with Legend Padejseuk Pitsanurachan (cc: English Subtitles): 1979 Fighter of the Year". *youtube.com*. สืบค้นเมื่อ 9 September 2021.
**ไฮเปอร์ไดมอนด์** (อังกฤษ: hyperdiamond) หรือ **แอกกริเกตทิดไดมอนด์นาโนรอดส์** (อังกฤษ: Aggregated Diamond Nanorods) หรือ **เอดีเอ็นอาร์เอส** (อังกฤษ: ADNRs) เป็นสสารที่ความแข็ง ความแข็งตึง และความหนาแน่นที่สุดในโลก โดยแข็งกว่าเพชรหลายเท่า มีลักษณะคล้ายกับยางมะตอยหรือพุดดิงสีดำระยิบระยับมากกว่าและ

แตกได้ยากมากที่สุด

ประวัติ
-------

ในปี 2003 ทีมนักวิทยาศาสตร์ชาวญี่ปุ่น (Irifune, Tetsuo; Kurio, Ayako; Sakamoto, Shizue; Inoue, Toru; Sumiya, Hitoshi) ได้สังเคราะห์วัสดุชนิดใหม่ คือ แอกกริเกตทิดไดมอนด์นาโนรอดส์ ขึ้นเป็นครั้งแรกในโลก โดยสร้างขึ้นจากการบีบอัดแกรไฟต์ และพบว่ามีความแข็งสูงกว่าเพชรธรรมชาติ

ในปี 2005 ทีมนักวิทยาศาสตร์จากมหาวิทยาลัยไบรอยท์ในประเทศเยอรมนี ได้ยืนยันผลของทีมชาวญี่ปุ่นด้วยการนำคาร์บอนบริสุทธิ์มาบีบอัดภายใต้ความร้อนสูง โดยในการบีบอัดครั้งนี้ทีมนักวิทยาศาสตร์ได้นำคาร์บอนบริสุทธิ์แบบหนึ่ง (แกรไฟต์) และคาร์บอนบริสุทธิ์อีกแบบหนึ่ง คือ ฟูลเลอร์ไรต์ (หรือบัคมินสเตอร์ฟูลเลอรีน) ซึ่งประกอบไปด้วยคาร์บอน 60 อะตอมเชื่อมต่อกันเป็นโดมทรงกลม หรือ รูปทรงกลม

ในสสารใหม่นี้เกิดจากแท่งนาโนขนาดจิ๋วเชื่อมต่อกัน ที่เรียกว่าแท่งนาโนเพราะพวกมันมีขนาดเล็กมาก (นาโน มาจากภาษากรีก แปลว่า "แคระ") แต่ละแท่งยาว 1 ไมครอน (หนึงในล้านส่วนของหนึ่งเมตร) ซึ่งมันมีขนาดแค่ 1 ใน 50,000 ของความกว้างเส้นผมมนุษย์เท่านั้น

คุณสมบัติ
---------

ไฮเปอร์ไดมอนด์เป็นแร่สังเคราะห์ที่มีสีดำระยิบระยับโครงสร้างผลึกมีรูปร่างคล้ายโดมทรงกลมหรือรูปทรงกลม มีความหนาแน่นมากที่สุดในโลก โดยตรวจสอบโดยการเอกซเรย์ ซึ่งผลปรากฏว่าไฮเปอร์ไดมอนด์มีความหนาแน่นมากกว่าเพชร 0.3 เปอร์เซ็นต์ นอกจากนี้ไฮเปอร์ไดมอนด์ยังมีความแข็งตึงที่สุดในโลก โดยมีความแข็งตึง 491 จิกะปาสกาล โดยมากกว่าเพชรที่มีความแข็งตึง 442 จิกะปาสกาล หมายความว่าไฮเปอร์ไดมอนด์ถูกบีบอัดได้ยากกว่าเหล็กเกือบสามเท่า และความแข็งที่สุดในโลก ตามมาตราวัดค่าความแข็ง ของ ฟรีดริช โมส ในมาตรานี้มีอยู่ 10 ระดับ ซึ่งเพชรอยู่ในระดับที่ 10 นั่นก็แปลว่าไฮเปอร์ไดมอนด์มีความแข็งเกินมาตรวัด

อ้างอิง
-------

1. ↑  Irifune, Tetsuo; Kurio, Ayako; Sakamoto, Shizue; Inoue, Toru; Sumiya, Hitoshi (2003). "Materials: Ultrahard polycrystalline diamond from graphite". Nature 421 (6923) : 599–600. doi:10.1038/421599b. PMID 12571587.

* John Lloyd, John Mitchinson, ลบเหลี่ยมไอน์สไตน์ 3, สำนักพิมพ์ วีเลิร์น
นักมวยไทยชาวอังกฤษ

**โจนาธาน แฮ็กเกอร์ตี** (อังกฤษ: Jonathan Haggerty; 18 กุมภาพันธ์ ค.ศ. 1997 – ) เป็นนักมวยไทยชาวอังกฤษ ปัจจุบันเขาเซ็นสัญญากับวันแชมเปียนชิพ เขาเป็นแชมป์โลกวันมวยไทยและคิกบอกซิงรุ่นแบนตัมเวต และอดีตแชมป์โลกวันมวยไทยรุ่นฟลายเวต

ภูมิหลัง
--------

แฮ็กเกอร์ตีเติบโตในย่านถนนวอลเวิร์ธ ลอนดอน[] โดยมีน้องชายหนึ่งคนและน้องสาวสองคน เขาเรียนมวยไทยจากพ่อเมื่ออายุ 7 ขวบ และเริ่มแข่งในฐานะนักกีฬาสมัครเล่นเมื่ออายุ 12 ปี รวมถึงเป็นผู้สนับสนุนสโมสรฟุตบอลมิลวอล ซึ่งเป็นทีมฟุตบอลท้องถิ่น

อาชีพมวยไทย
-----------

### อาชีพช่วงแรก

แฮ็กเกอร์ตีได้รับการเปิดตัวระดับอาชีพใน ค.ศ. 2014 เมื่อครั้งปะทะกับแอนโธนี เอ็ดเวิดส์ โดยเป็นฝ่ายชนะน็อกโดยเทคนิคในยกที่สี่ และชนะการชกอีกสี่ไฟต์จากกรรมการยุติการชก ก่อนที่จะชกเจรี บาเวตตา ในศึกมวยไทยเมย์เฮมเพื่อชิงตำแหน่งมวยไทยเวิลด์ซูเปอร์เฟเธอร์เวตของสมาคมกีฬาคิกบอกซิงนานาชาติ ซึ่งเขาเป็นฝ่ายชนะบาเวตตาด้วยการน็อกเอาต์ในยกที่สาม

ในการชกสองครั้งถัดไป แฮ็กเกอร์ตีเป็นฝ่ายชนะเจโอ มาร์เกเซ และเจมส์ โอคอนเนล โดยกรรมการยุติการชกยกแรก ต่อมา เขาประสบความพ่ายแพ้ในระดับอาชีพครั้งแรกในศึกหยกขาว 28 โดยแพ้จา เกียรติพลทิพย์ จากกรรมการตัดสิน อย่างไรก็ตาม เขาได้กลับมาเป็นฝ่ายชนะอีกครั้งด้วยการน็อกคีธ แมคลาชแลน ในยกที่สองของศึกหยกขาว 29 และเขามีกำหนดชกกับเลียม แฮร์ริสัน ในศึกหยกขาว 31 แต่ไฟต์ดังกล่าวกลับล้มเลิกในเวลาต่อมา แฮร์ริสันถูกแทนที่โดยซุปเปอร์เล็ก เกียรติหมู่ 9 โดยที่ซุปเปอร์เล็กเป็นฝ่ายชนะน็อกโดยเทคนิค ซึ่งก่อนปรากฏตัวที่ศึกหยกขาว 31 แฮ็กเกอร์ตีได้คว้าแชมป์มวยไทยสภามวยโลกรุ่นซูเปอร์เฟเธอร์เวตนานาชาติ โดยเป็นฝ่ายชนะอิซาอัก อารายา จากการชนะน็อกโดยเทคนิค

อ้างอิง
-------

1. ↑  "How Jonathan Haggerty Became A Teenage World Champion". *ONE Championship*. April 24, 2019.
2. ↑  "Jonathan "The General" Haggerty". *ONE Championship*. สืบค้นเมื่อ August 6, 2022.
3. ↑  "The General: Jonathan Haggerty's journey in Muay Thai so far". *fightrecord.co.uk*. 19 August 2019. สืบค้นเมื่อ 9 December 2020.
4. ↑  "Jon Haggerty's head kick KO at Roar Combat League!". *muaythaiblog.co.uk*. สืบค้นเมื่อ 9 December 2020.
5. ↑  "YOKKAO 31 – 32 Will Be Headlined By Haggerty And Harrison". *fightbookmma.com*. 11 May 2018. สืบค้นเมื่อ 9 December 2020.
6. ↑  "Superlek vs Haggerty to Headline YOKKAO 31!". *eu.yokkao.com*. สืบค้นเมื่อ 9 December 2020.
7. ↑  "WBC International Muay Thai Championship: - Jonathan Haggerty vs Isaac Araya [RESULT]..." *hive.blog*. 27 May 2018. สืบค้นเมื่อ 9 December 2020.
**รามอน เดกเกอร์** (ดัตช์: *Ramon Dekkers*; 4 กันยายน ค.ศ. 1969 – 27 กุมภาพันธ์ ค.ศ. 2013) เป็นอดีตยอดนักมวยไทยชาวดัตช์ เกิดเมื่อวันที่ 4 กันยายน ค.ศ. 1969 ที่เมืองเบรดา ทางตอนเหนือของประเทศเนเธอร์แลนด์

ประวัติ
-------

เดกเกอร์ชื่นชอบศิลปะการต่อสู้มาตั้งแต่ยังเด็ก เริ่มฝึกมวยครั้งแรกเมื่ออายุได้ 12–13 ปี โดยเริ่มจากยูโด จากนั้นก็เริ่มหัดมวยสากลได้ราวครึ่งเดือน จากนั้นจึงหันมาฝึกมวยไทยอย่างจริงจัง และขึ้นชกมวยไทยอาชีพที่เนเธอร์แลนด์ จนเป็นแชมป์มวยไทยของเนเธอร์แลนด์ครั้งแรกเมื่ออายุได้ 18 ปี

ราวปี ค.ศ. 1989–ค.ศ. 1990 เดกเกอร์ได้เข้ามาชกในประเทศไทย ที่สนามมวยเวทีลุมพินีและเวทีราชดำเนิน โดยการจัดของโปรโมเตอร์ทรงชัย รัตนสุบรรณ พบกับนักมวยไทยชาวไทยหลายคนที่มีชื่อเสียง เช่น นำพล หนองกี่พาหุยุทธ, แสงเทียนน้อย ส.รุ่งโรจน์, โคบาล ลูกเจ้าแม่ทรายทอง, จอมโหด เกียรติอดิศักดิ์, เจริญทอง เกียรติบ้านช่อง ซึ่งเดกเกอร์สามารถที่จะเอาชนะนักมวยไทยหลายราย รวมทั้งการเอาชนะน็อก นับเป็นการสร้างชื่อเสียงให้แก่เดกเกอร์มาก จนได้รับฉายาว่า "ไอ้กังหันลมนรก" และได้รับรางวัลนักมวยไทยยอดเยี่ยมประจำปี ค.ศ. 1992 ของสมาคมผู้สื่อข่าวกีฬา

ด้านชีวิตการเป็นนักมวยของเดกเกอร์ เคยแพ้น็อกครั้งเดียวเท่านั้น ต่อ โคบาล ลูกเจ้าแม่ทรายทอง ซึ่งทั้งคู่เคยพบมาแล้วถึง 4 ครั้ง ผลัดแพ้-ผลัดชนะกันมาโดยตลอด โดยขณะที่มีชื่อเสียงอยู่ในประเทศนั้น เดกเกอร์ทำการฝึกซ้อมอยู่ที่พัทยา จังหวัดชลบุรี

จากนั้นได้หันไปชกในแบบเค-วัน รวมถึงศิลปะการต่อสู้แบบผสม ในหลายประเทศ เช่น ญี่ปุ่น หรือฝรั่งเศส รวมทั้งในประเทศไทย

หลังจากอำลาวงการ เดกเกอร์ได้เปิดโรงเรียนสอนมวยไทยขึ้นที่เมืองเบรดา บ้านเกิดของตัวเอง กระทั่งเสียชีวิตในเดือนกุมภาพันธ์ ค.ศ. 2013

การเสียชีวิต
------------

วันที่ 27 กุมภาพันธ์ ค.ศ. 2013 เดกเกอร์เสียชีวิตขณะอายุได้ 43 ปี ภายหลังจากเกิดอาการวูบขณะปั่นจักรยานในเมืองเบรดา ประเทศเนเธอร์แลนด์

รางวัล
------

* นักมวยไทยยอดเยี่ยมแห่งปี (ประเทศไทย ค.ศ. 1992)

อ้างอิง
-------

1. ↑  "Ramon "The Diamond" Dekkers". คลังข้อมูลเก่าเก็บจากแหล่งเดิมเมื่อ 2013-10-30. สืบค้นเมื่อ 2011-05-28.
2. ↑  บทสัมภาษณ์ (ไทย)
3. ↑  "Kickbokslegende Ramon Dekkers (43) uit Breda overleden". Bndestem.nl. สืบค้นเมื่อ 2013-02-27.
4. ↑  "ช็อก!รามอนเดกเกอร์เสียชีวิตแล้ว คมชัดลึก : กีฬา : ข่าวทั่วไป". คลังข้อมูลเก่าเก็บจากแหล่งเดิมเมื่อ 2013-10-04. สืบค้นเมื่อ 2022-03-19.
5. ↑  ช๊อก! "รามอน เด็กเกอร์"อดีตแชมป์โลกมวยไทยเสียชีวิตแล้ว : มติชนออนไลน์
6. ↑  "Titles". คลังข้อมูลเก่าเก็บจากแหล่งเดิมเมื่อ 2013-10-30. สืบค้นเมื่อ 2011-05-28.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **รามอน เดกเกอร์**

* เว็บไซต์ทางการ
* ไฮไลต์การชกของรามอน เดกเกอร์เก็บถาวร 2012-05-17 ที่ เวย์แบ็กแมชชีน จากเอ็มไทย
**สมเด็จพระราชินีดอร์จี วังโม วังชุก พระราชชนนีแห่งภูฏาน** (**Her Majesty Queen Dorji Wangmo Wangchuck, Queen Mother of Bhutan**, เสด็จพระราชสมภพเมื่อวันที่ 20 ธันวาคม ค.ศ. 1955) เป็นพระอัครมเหสีพระองค์ที่ 1 ใน สมเด็จพระราชาธิบดีจิกมี ซิงเย วังชุก พระบรมราชชนก ในสมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏานพระองค์ปัจจุบัน โดยสมเด็จพระราชาธิบดีจิกมี ซิงเย วังชุก พระราชสวามีของพระองค์ ได้ทรงสละราชสมบัติให้แด่พระราชโอรสพระองค์โตที่ประสูติกาลแด่สมเด็จพระบรมราชินีหรือพระอัครมเหสีพระองค์ที่สามขึ้นครองราชย์ โดยสมเด็จพระราชินีทั้งหมด 4 พระองค์นั้นเป็นพระพี่น้องกันทั้งหมด

**สมเด็จพระราชินีดอร์จี วังโม วังชุก** ทรงให้การพระประสูติกาลพระราชโอรส-ธิดาให้แด่ สมเด็จพระราชาธิบดีจิกมี ซิงเย วังชุก 2 พระองค์ ได้แก่

* เจ้าฟ้าหญิงโซเนม เดเชน
* เจ้าฟ้าชายจิกเยล อุกเยน วังชุก

อ้างอิง
-------

1. ↑  "Monarchy and Royal family of Bhutan". Bhutan News Online. สืบค้นเมื่อ 2 July 2010.
2. ↑  "Bhutan crowns the new King". *The Hindu*. Chennai, India. 6 November 2008. คลังข้อมูลเก่าเก็บจากแหล่งเดิมเมื่อ 2010-10-05. สืบค้นเมื่อ 2 July 2010.
บรรดา *นาฬวาร์* (แปลว่า องค์สี่) ไศวสิทธานตะ ได้แก่ (ในภาพ จากซ้าย) สัมพันธัร, อัปปาร์, สุนทรัร สามองค์นี้เป็นสามองค์หลัก และอีกองค์คือมาณิกกวาจกัร
**นายันมาร์** ทมิฬ: நாயன்மார், อักษรโรมัน: *Nāyaṉmār*, แปลตรงตัว 'ฝูงสุนัขของพระศิวะ') หรือ **นายันนาร์** (รูปเอกพจน์; อักษรโรมัน: Nayanars]]) เป็นคณะสันตะในศาสนาฮินดูชาวทมิฬ 63 องค์ ซึ่งมีช่วงชีวิตอยู่ระหว่างศตวรรษที่ 6-8 และอุทิศตนแด่พระศิวะ นายันมาร์และอาฬวาร์ซึ่งเป็นสันตะที่อุทิศตนแด่พระวิษณุและมีช่วงชีวิตอยู่ไล่เลี่ยกันกับนายันมาร์ รวมกันมีอิทธิพลต่อขบวนการภักติในอินเดียใต้ในสมัยยุคกลางตอนต้น รายนามของนายันมาร์มีการรวบรวมครั้งแรกโดยสุนทรัร และมีการเพิ่มเติมในภายหลังโดยนัมพิยันทร

นายันมาร์ยังประกอบด้วยส่วนย่อย **นาฬวาร์** (แปลว่า องค์สี่; Nalvar) ซึ่งประกอบด้วยนายันนาร์ที่สำคัญที่สุดสามองค์ คือ อัปปาร์, สุนทรัร และ สัมพันธัร ส่วนอีกองค์คือมาณิกกวาจกัร

อ้างอิง
-------

1. ↑  Sadasivan, S. N. (2000). *A Social History of India*. New Delhi: A.P.H. Publishing Corporation. pp. 150–151. ISBN 81-7648-170-X.
2. ↑  Ramaswamy, Vijaya (2007). *Historical Dictionary of the Tamils*. Scarecrow Press. p. 167. ISBN 978-0-8108-6445-0.
3. ↑  "Who Were the Nalvars? – Saivite Scriptures" (ภาษาอังกฤษแบบอเมริกัน). สืบค้นเมื่อ 2022-03-13.
มาณิกกวาจกร์ ผู้ประพันธ์ *ติรุเวมปาไว* ในภาพเป็นรูปเคารพที่เทวสถานมธุวเนศวร รัฐทมิฬนาฑู
***ติรุเวมปาไว*** (ทมิฬ: திருவெம்பாவை, IAST: Tiruvempāvai) เป็นบทรวมดนตรีที่ประพันธ์โดยสันตะและกวี มาณิกกวาจกร์ ประกอบด้วย 20 บท ซึ่งมีเนื้อหาบูชาพระศิวะ *ติรุเวมปาไว* เป็นหนึ่งใน *ติรุวสังฆัง* และเป็นเล่มที่แปดของ *ติรุมุไร* คัมภีร์หลักของนิกายไศวะสิทธานตะ ดนตรีในติรุเวมปาไวเป็นองค์ประกอบหนึ่งของพิธีปาไว (pavai ritual) ที่จัดให้กับเด็กหญิงที่ยังไม่แต่งงานในเดือนมรรคฬิ (Margali) ตามปฏิทินทมิฬ

พระราชพิธีตรียัมปวายซึ่งเป็นพระราชพิธีของศาสนาฮินดูในประเทศไทย มีที่มาจาก *ติรุเวมปาไว*

อ้างอิง
-------

1. ↑  *Consider Our Vow: Translation of Tiruppāvai and Tiruvempāvai Into English* (ภาษาอังกฤษ). Muttu Patippakam. 1979.
2. ↑  Rajarajan, R. K. K. (2017). *Samāpti-Suprabhātam – Reflections on South Indian Bhakti Tradition in Literature and Art* (ภาษาอังกฤษ). New Delhi: Sharada Publishing House. ISBN 978-93-83221-15-8.
3. ↑  Rāma Karaṇa Śarmā, Radhavallabh Tripathi (2008). *Glory of Sanskrit tradition*. Pratibha Prakashan.

หมวกหมู่:ลัทธิไศวะ
**นัมเบอส์** (อังกฤษ: NUMB3ERS) เป็นละครชุดอเมริกันแนวดราม่า อาชญากรรม ออกอากาศทางช่องซีบีเอส ตั้งแต่วันที่ 23 มกราคม ค.ศ. 2005 ถึง 12 มีนาคม ค.ศ. 2010 ละครสร้างโดย นิโคลัส ฟาแลกชี และเชอริล ฮิวตัน เนื้อเรื่องเกี่ยวกับเจ้าหน้าที่พิเศษเอฟบีไอ ดอน เอปเพส (ร็อบ มอร์โรว์) และน้องชาย ชาร์ลี เอปเพส (เดวิด ครัมโฮลซ์) ช่วยดอนไขปริศนาอาชญากรรมให้กับเอฟบีไอ

เนื้อเรื่อง
-----------

การดำเนินเรื่องผ่านชีวิตของสองพี่น้องตระกูลเอพส์ พี่ชายชื่อ ดอน (Don Eppes แสดงโดย Rob Morrow) เป็นเจ้าหน้าที่พิเศษเอฟบีไอ (FBI Special Agent) ร่วมมือกับเจ้าหน้าที่พิเศษคนอื่นๆ สืบสวนคลี่คลายคดีอาชญากรรม (ที่ไม่ธรรมดา) ใน Los Angeles โดยอาศัยความช่วยเหลือทางด้านคณิตศาสตร์ จากชาลีน้องชายอัจฉริยะของเขา (Charlie Eppes รับบทโดย David Krumholtz) ผู้เรียนจบเป็นโปรเฟซเซอร์ รับหน้าที่ให้คำปรึกษากับนาซาและเอฟบีไอ ตั้งแต่อายุยังน้อย และบางครั้งชาลีก็ได้คำแนะนำดีๆจาก อมิตา รามานุจัน (Amita Ramanujan รับบทโดย Navi Rawat) แฟนสาวนักคณิตศาสตร์ (ผู้เคยเป็นลูกศิษย์) ตลอดจนลารรี่ (Larry Fleinhardt แสดงโดย Peter MacNicol) เพื่อนนักฟิสิกส์และจักรวาลวิทยา ผู้อายุมากกว่า และเคยเป็นอาจารย์ที่ปรึกษาของชาลี

นอกจากนี้เรื่องราวยังสะท้อนถึงความสัมพันธ์ ระหว่างพี่น้องตระกูลเอพส์ กับบิดา อลัน เอพส์ (Alan Eppes รับบทโดย Judd Hirsch) ผู้เพิ่งเกษียณจากการเป็นนักวางผังเมืองแอลเอ ชีวิตการทำงานของดอน เจ้าหน้าที่พิเศษเอฟบีไอผู้คอยรับความช่วยเหลือจากน้องชาย ชีวิตอาจารย์ในมหาวิทยาลัยของชาลี ที่เรียนจบตั้งแต่อายุน้อย และต้องรับทั้งงานสอน งานให้คำปรึกษาจนแทบไม่มีเวลาสำหรับเข้าสังคม
**ศักดิ์ศรี ศรีอักษร** (12 มิถุนายน พ.ศ. 2480 - 15 พฤษภาคม พ.ศ. 2548) เป็นนักร้องลูกทุ่งหญิงรุ่นเก่าชาวไทย มีผลงานเพลงที่สร้างชื่อเสียง ได้แก่เพลง "ผู้ใหญ่ลี"

ประวัติและการศึกษา
------------------

**ศักดิ์ศรี ศรีอักษร** เกิดที่ย่านวัดป่าน้อย หรือวัดมณีวนาราม อำเภอเมืองอุบลราชธานี จังหวัดอุบลราชธานี เมื่อวันเสาร์ที่ 12 มิถุนายน พ.ศ. 2480 จบการศึกษาชั้นมัธยมศึกษาปีที่ 6 โรงเรียนวิไลพัฒนา พ่วงท้ายด้วยตำแหน่งเทพี งานแห่ต้นเทียนพรรษา

จบการศึกษาจากอุบลฯ "ศักดิ์ศรี" เข้ากรุงเทพฯ มาเป็นครูอนุบาลอยู่พักหนึ่ง เมื่อทราบว่าครู ไพบูลย์ บุตรขัน ลงประกาศแจ้งความต้องการรับสมัครนักร้อง เพื่อคัดเลือกให้บันทึกแผ่นเสียง เธอจึงไปสมัคร และโชว์การร้องเพลง ร้องหมอลำ และการฟ้อน เพื่อเอาชนะใจครู

เข้าวงการ
---------

ในที่สุด ครูไพบูลย์ก็ให้เธอไปฝึกร้องเพลงอยู่กับ พิพัฒน์ บริบูรณ์ สักระยะหนึ่ง ซึ่ง "พิพัฒน์" นั้น เป็นหุ้นส่วนในการสร้างนักร้องกับครู และในระหว่างรอการบันทึกแผ่นเสียง ความสัมพันธ์ระหว่างสาวอุบลฯ กับนักธุรกิจทำแผ่นเสียงก็สุกงอมถึงขั้นแต่งงานกัน

ปี 2500 "ศักดิ์ศรี" บันทึกเสียงเพลงชุดแรก 3 เพลง คือ "กระถินบนถระถาง" "เหนือฟ้าฝั่งโขง" และ "สาวฝั่งโขง" ซึ่งเป็นผลงานของครูไพบูลย์ และหลังจากนั้นเธอก็เดินสายร้องเพลงไปกับวงดนตรี พิพัฒน์ บริบูรณ์

ระหว่างเดินสายร้องเพลง สองสามีภรรยาได้เก็บประสบการณ์จากการแสดงลำกลอน ซึ่งมีนำเอาเรื่องราวของชายชาวอีสานชื่อ "ลี" มีตำแหน่งเป็นผู้ใหญ่บ้านมาเล่นล้อเลียน ทำให้พิพัฒน์นำพล็อตนี้มาเขียนเป็นเพลง "ผู้ใหญ่ลี" ในภายหลัง

จากปี พ.ศ. 2502-พ.ศ. 2504 ทุกครั้งที่วงพิพัฒน์ บริบูรณ์ เปิดวิกทำการแสดงที่ใด "ศักดิ์ศรี" ก็จะออกมาร้องเพลง "ผู้ใหญ่ลี" และได้รับการตอบรับจากแฟนกันล้นหลาม โดยเฉพาะข้าราชการสายปกครองที่ถูกพูดในเนื้อหาของเพลงดังกล่าว

เมื่อหยั่งกระแสจนมั่นใจแล้ว พิพัฒน์จึงให้ภรรยาบันทึกแผ่นเสียงเพลง "ผู้ใหญ่ลี" และตัวเขาใช้นามปากกา "อิง ชาวอีสาน" ในการแต่งคำร้อง ตอนแรกเขาสั่งตัดแผ่นออกขาย 300 แผ่น ปรากฏว่าขายหมดเกลี้ยงภายในเวลาอันรวดเร็ว

ความโด่งดังของเพลง "ผู้ใหญ่ลี" ทำให้ไนต์คลับชื่อดังของกรุงเทพฯ เปิดโอกาสให้ "ศักดิ์ศรี" ได้เข้าไปร้องขับกล่อมแขกเหรื่อ ไม่ว่าจะเป็น "มอนติคาร์โล" "แมนดาริน" และ "โลลิต้า"

นอกจากนี้ นักร้องสาวชาวอุบลฯ ก็ได้รับเป็นนางเอกหนังไทยให้กับ "อุษาฟิล์ม" ในปี 2507 เรื่อง "ลูกสาวผู้ใหญ่ลี" โดยเธอแสดงเป็นลูกสาวผู้ใหญ่ลี และ ดอกดิน กัญญามาลย์ รับบทเป็น "ผู้ใหญ่ลี"

หลายปีต่อมา กระแสผู้ใหญ่ลีซาความนิยมลง พิพัฒน์ก็ได้เปลี่ยนทำนองเพลงโดยใช้จังหวะวาทูซี่ ชื่อเพลง "ผู้ใหญ่ลีวาทูซี่" และศักดิ์ศรีเป็นผู้ขับร้องเช่นเคย และอีกไม่กี่ปีถัดมา ถึงจุดอิ่มตัวของชีวิตการร้องเพลง พิพัฒน์และศักดิ์ศรีจึงยุบวงดนตรี

บั้นปลาย
--------

ศักดิ์ศรี ศรีอักษร ในวัย 68 ปี เสียชีวิตด้วยโรคความดันโลหิตและโรคชราเมื่อปี พ.ศ. 2548 โดยครอบครัวได้นำศพไปประกอบพิธีที่วัดสะพานใหม่ดินแดน ฌาปนกิจในวันเสาร์ที่ 4 มิถุนายน พ.ศ. 2548 เวลา 16.00 น.

ดูเพิ่ม
-------

* รายนามนักร้องลูกทุ่ง
* ผู้ใหญ่ลี
* เมียผู้ใหญ่ลี

อ้างอิง
-------

1. ↑  ชีวประวัติ ศักดิ์ศรี ศรีอักษร[*ลิงก์เสีย*]
2. ↑  ปิดตำนานคนร้อง "ผู้ใหญ่ลี" ศักดิ์ศรี ศรีอักษร ชาวอุบลฯ - คม ชัด ลึก
3. ↑  ชีวประวัติ ศักดิ์ศรี ศรีอักษร[*ลิงก์เสีย*]
4. ↑  ปิดตำนานคนร้อง "ผู้ใหญ่ลี" ศักดิ์ศรี ศรีอักษร ชาวอุบลฯ - คม ชัด ลึก
5. ↑  ศักดิ์ศรี ศรีอักษร เสียชีวิตแล้ว[*ลิงก์เสีย*]
6. ↑  ผู้ใหญ่ลี ตายแล้ว จาก Linkเก็บถาวร 2016-10-09 ที่ เวย์แบ็กแมชชีน
**ฮันเตอร์**    หรือ ในชื่อภาษาไทยว่า **มือปราบปืนโหด** ที่เคยนำมาฉายออกอากาศในเมืองไทยเป็นครั้งแรกโดยสถานีโทรทัศน์ไทยทีวีสีช่อง 3 เมื่อหลายปีก่อนในช่วงเวลาประมาณบ่าย ๆ วันเสาร์ ซึ่งทีมพากย์เสียงภาษาไทยในตอนนั้นของช่อง 3 คือ "อินทรี" เป็นละครซีรีส์โทรทัศน์แนวชีวิตของตำรวจ (หรือที่เรียกกันติดปากคนไทยว่า "ดราม่า") ของประเทศสหรัฐอเมริกาที่สร้างขึ้นโดย แฟรงก์ ลูโป (Frank Lupo) ซึ่งได้รับการฉายออกอากาศโดยสถานีโทรทัศน์เอ็นบีซี ตั้งแต่เมื่อปี ค.ศ. 1984 ถึง 1991 นำแสดงโดยดาราชั้นนำในยุคนั้น คือ เฟร็ด ดรายเออร์ (Fred Dryer) ที่รับบทบาทเป็นพระเอกที่เป็นนายตำรวจนอกเครื่องแบบยศ "จ่า" (ชื่อย่อของยศตำรวจในภาษาอังกฤษ คือ Sgt) ในเรื่อง โดยรับบทเป็น ริก ฮันเตอร์ และ สเตฟฟานี เครเมอร์ (Stepfanie Kramer) ตำรวจนอกเครื่องแบบเพื่อนสาวที่เป็นเพื่อนคู่หู ชื่อ ดีดี แมคคอล (Dee Dee McCall)
ผู้อำนวยการผลิตฝ่ายการแสดงในช่วงฤดูกาลแรกคือสตีเฟ่น เจ. แชนเนล (Stephen J. Cannell),

### ฤดูกาล 1 (1984-1985)

ถูกอากาศครั้งแรกในช่วงเวลาในทุกคืนวันศุกร์, เป็นการแข่งขันสำหรับการจัดอันดับความนิยมประจำเมือง  *ดัลลัส*

ตอน
---

บทความหลัก: List of Hunter episodes

1. ↑
2. ↑
3. ↑
**ฮักกัย** (อังกฤษ: Haggai, ฮีบรู: חַגַּי, ละติน: *Aggaeus*) เป็นผู้เผยพระวจนะชาวฮีบรู อยู่ในช่วงเวลาที่มีการสร้างพระวิหารขึ้นมาใหม่ในเยรูซาเล็ม เป็นหนึ่งในสิบสองผู้เผยพระวจนะน้อยในพระคัมภีร์ภาคภาษาฮีบรู และเป็นผู้เขียนหนังสือฮักกัย เขาเป็นที่รู้จักในนามของผู้เผยพระวจนะที่อยู่ในช่วงปี 520 ก่อนคริสต์ศักราช ฮักกัยเป็นผู้นําของชาวยิวในการสร้างพระวิหารขึ้นมาใหม่อีกครั้ง ชื่อของเขาแปล​ว่า "เกิด​ใน​ช่วง​เทศกาล"

ในคัมภีร์ไบเบิล ไม่ค่อยมีการเอ่ยถึงประวัติส่วนตัวของเขา ดูเหมือนว่าฮักกัยเกิดที่บาบิโลน และในปี 537 ก่อนคริสต์ศักราช เขาเดินทางไปเยรูซาเล็มพร้อมกับชาวยิวที่เหลืออยู่ ซึ่งต่อมาเขาเริ่มรับใช้เป็นผู้พยากรณ์ที่นั่น ฮักกัยเขียนหนังสือของเขาเสร็จในปี 520 ก่อนคริสต์ศักราช

คําพยากรณ์ของฮักกัย
-------------------

ฮักกัยได้พยากรณ์ไว้ว่า ปี 520 ก่อนคริสต์ศักราช ที่เยรูซาเร็ม ผู้คนที่นั่นจะต้องสร้างพระวิหารให้เสร็จสมบูรณ์ พระวิหารหลังใหม่นี้จะดีและสง่างามกว่าพระวิหารหลังเก่า เขาได้ยืนยันว่า หากพระวิหารหลังใหม่สร้างไม่เสร็จ จะเกิดความทุกข์ยาก การกันดารอาหาร และภัยพิบัติจากธรรมชาติ สิ่งเหล่านี้จะเข้ามาสู่ชนชาติยิว

ดูเพิ่ม
-------

* หนังสือฮักกัย

อ้างอิง
-------

* พระคัมภีร์ภาคภาษาฮีบรู (ฉบับศึกษา)
* พระคัมภีร์ภาษาไทยฉบับคิงเจมส์

เว็บไซต์ภายนอก
--------------

* พระคัมภีร์ภาษาไทยฉบับคิงเจมส์
**"ช่วงนี้ (Karma)"** เป็นซิงเกิลลำดับที่ 6 ของ อะตอม-ชนกันต์ รัตนอุดม ในปี พ.ศ. 2560 ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 3 สิงหาคม พ.ศ. 2560

ที่มาของเพลง
------------

ที่มาของเพลงนี้ มาจากช่วงที่อะตอมทำงานหนัก กลับไปเจอที่บ้านน้อยและตรงกับช่วงเบญจเพส เวลากลับบ้านแม่ชอบเตือนว่า "ช่วงนี้ระวังหน่อย" บวกกับเคยประสบอุบัติเหตุบนถนนระหว่างขับรถ เลยนึกถึงเรื่องที่แม่เคยเตือนว่าช่วงนี้ให้ระวัง จึงหยิบเอาเรื่องนี้มาเป็นแรงบันดาลใจในการเขียนเพลงที่พูด ถึงเรื่องความเชื่อ กฎแห่งกรรม คนในสังคมมีเยอะที่ทำตัวไม่ดีแล้วยังไม่ได้รับผล อะตอมตั้งใจแต่งรวมๆ ให้กับการใช้ชีวิต บางคนเดินหน้าเห็นแต่ความสำเร็จของตัวเองโดยไม่หันมามองข้างหลังว่าทำร้ายใครไว้บ้าง ทำใครเจ็บไปเท่าไหร่ อยากกระตุ้นให้คนหันกลับมามองเรื่องเวรกรรม โดยเล่นกับความเชื่อของคนไทยที่สัมผัสง่าย พบเห็นทั่วไป เรื่องเวรกรรมอาจจะโยงกับเรื่องความรักได้ แต่ความรักมันละเอียดอ่อนเกินกว่าจะบอกว่าใครถูกผิด จะบอกว่าเป็นเวรกรรมก็ได้ไม่เต็มปากเต็มคำ

การตอบรับ
---------

### ชาร์ต

| ชาร์ต (พ.ศ. 2560) | อันดับสูงสุด |
| --- | --- |
| ไอทูนส์สโตร์ไทยแลนด์ ท็อปชาร์ต | 1 |
| JOOX Top 100 Chart | 7 |
| JOOX Top Top 50 Thai Songs Chart | 7 |
| อีเอฟเอ็ม ชาร์ต 94 ท็อป แอรเพลย์ | 95 |
|

อ้างอิง
-------

1. ↑  "อะตอม ชนกันต์ ส่งซิงเกิ้ลใหม่ 'ช่วงนี้' เพิ่มดีกรีความแสบซ่ายิ่งกว่าเดิม". คลังข้อมูลเก่าเก็บจากแหล่งเดิมเมื่อ 2017-12-29. สืบค้นเมื่อ 2017-12-24.
2. ↑  JOOX Top 100 Chart (ไทย-สากล) • ประจำวันที่ 21 สิงหาคม 2560[*ลิงก์เสีย*]
3. ↑  "[Chart]EFM Top AirPlay 100 เพลง ที่ถูกเปิดมากที่สุด ประจำวันที่ 25 พฤศจิกายน 2560". คลังข้อมูลเก่าเก็บจากแหล่งเดิมเมื่อ 2017-12-10. สืบค้นเมื่อ 2017-12-24.
สำหรับความหมายอื่น ดูที่ ตะขบ (แก้ความกำกวม)

**ตะขบป่า** (ชื่อวิทยาศาสตร์: *Flacourtia indica*) ภาคเหนือเรียก มะเกว๋นนก มะเกว๋นป่า หรือตานเสี้ยน พบทั่วไปตั้งแต่เอเชีย แอฟริกา โพลีเนเซีย เป็นไม้พุ่มขนาดเล็กสูง 2-15 เมตร ลำต้นคดงอ เปลือกสีน้ำตาลอ่อน มีหนาม ผิวใบเรียบหรือมีขนกระจาย ดอกออกเป็นช่อ ขนาดเล็ก สีขาว มีขนปกคลุม โคนกลีบดอกเชื่อมติดกัน แยกออกตอนปลาย เกสรตัวผู้จำนวนมากสีขาว ผลกลม เมื่ออ่อนสีเขียว สุกแล้วเป็นสีแดงสด ผลจะสุกประมาณเดือนกรกฎาคม ถึงสิงหาคม รับประทานได้ รสหวานอมฝาด พบตามป่าเต็งรัง ป่าชายหาด ป่าเบญจพรรณ ป่าดิบแล้ง และป่าผสมผลัดใบ ตลอดจนตามริมแม่น้ำ

ผลและยอดอ่อนรับประทานได้ ผลสดนำมาแปรรูปเป็นแยมหรือไวน์ เนื้อไม้ใช้ทำด้ามอุปกรณ์ต่างๆ ผลและเนื้อไม้มีฤทธิ์เป็นยาถ่ายพยาธิตัวกลม ใบใช้แก้งูกัด เปลือกไม้รักษาโรคผิวหนังได้ ชาวกะเหรี่ยงในจังหวัดเชียงใหม่ใช้รากต้มน้ำดิ่มแก้ปวดเมื่อย

อ้างอิง
-------

* ไซมอน การ์ดเนอร์ พินดา สิทธิสุนทร และวิไลวรรณ อนุสารสุนทร. ต้นไม้เมืองเหนือ. กรุงเทพฯ: โครงการจัดพิมพ์คบไฟ. 2543
* เศรษฐมันต์ กาญจนกุล. *ตะขบป่า* ใน ผลไม้ในเมืองไทย. กทม. เศรษฐศิลป์. 2555 หน้า 67

1. ↑  "*ตะขบป่า ผลไม้ป่าหากินยาก* ภัตตาคารบ้านทุ่ง". สืบค้นเมื่อ 2023-09-09.
2. 1 2  World Agroforestry

แหล่งข้อมูลอื่น
---------------

* GRIN Species Profile เก็บถาวร 2012-10-10 ที่ เวย์แบ็กแมชชีน
* USDA Plants Profile
* Palm Beach County Cooperative Extension Service, Florida